Kuopion museot

Opastus: Kuopion museon kohokohdat
2024-08-07 14:00 - 14:45, 2024-08-10 14:00 - 14:45, 2024-08-21 14:00 - 14:45 (Europe/Helsinki) | Kuopion museo
Tule mukaan opastukselle tutustumaan alueemme Pohjois-Savon historiaan tai Itä-Suomen luontoon! Osallistujia johdatellaan Kuopion museon perusnäyttelyiden saloihin nostamalla esiin kunkin näyttelynosan kohokohtia.
Opastus sisältyy pääsylipun hintaan (15/10 €, alle 18-vuotiaat ilmaiseksi). Museokortti ja Kaikukortti käyvät. Opastus on kestoltaan noin 45 minuuttia.

Kantin Kestävä Keskiviikko: Ompeluseurat, trikoot kuntoon tai kuteiksi
2024-08-07 16:30 - 18:45 | Kuopion museo
Kantin Kestävä Keskiviikko -tapahtumasarjan syyskausi starttaa OMPELUSEUROILLA. Tule korjaamaan käsin tai ompelukoneella rikkinäisiä trikoo- ja collegevaatteita. Aivan risat vaatteet leikataan kuteiksi. Harjoitellaan siis yhdessä. Korjausaktiivit neuvovat korjaamisen alkuun, Käsillä ry:n väki vaatteiden loppukäyttöä kuteeksi. Teemasta riippumatta voit tulla kaikenlaisten korjaustöiden kanssa.
Maksuttomaan pajaan saa tulla ilman ennakkoilmoittautumista oman aikataulun mukaan. Paikan päältä löytyy korjaamiseen paikkakankaita, lankoja ym. sekä kuteeksi leikattavaa. Voit tuoda kiertoon myös omia materiaaleja!
****
Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Syyskauden 2024 aikataulu:
7.8. klo 16.30-19 OMPELUSEURAT ja Käsillä ry: trikoot kuntoon tai kuteiksi.
14.8. klo 16.30-18 KLYY: syysretkeily lähiluonnossa.
18.9. klo 16.30-19 OMPELUSEURAT Pehmolelujen korjaaminen

2.10. klo 16.30-19 OMPELUSEURAT Housunlahkeiden ja hihojen lyhentäminen
6.11. klo 16.30-18 Sisältö tarkentuu
20.11. klo 16.30-18.30 OMPELUSEURAT Farkunpaikkaus
4.12. klo 16.30-19 OMPELUSEURAT Parsintapaja
18.12. klo 16.30-18 Jouluista sisältöä
(Ohjelmamuutokset ja täydennykset ovat mahdollisia)

Etäopastus: Metsän myyttiset eläimet
2024-08-07 17:00 - 17:35
Karhu lienee yksi suomalaisen mytologian ikonisimmista hahmoista, mutta löytyy metsistämme muitakin myyttisiä eläimiä! Opastuksella tutustutaan joihinkin näistä eläimistä, sekä pohjoissavolaisen vanhan kansan keinoihin suojautua metsän arvaamattomilta olennoilta.
Etäopastuksen kesto on noin 30–40 minuuttia.
Tarkemmat ohjeet ja liput (4 €/hlö) Kuopion kaupungin verkkokaupasta!
*****
Mikä ihmeen etäopastus?
Kuopion museon ja Kuopion korttelimuseon näyttelyissä järjestetään kesän mittaan livestriimattuja opastuksia ytimekkäillä aiherajauksilla. Jos kaipaat täsmätietoa vaikkapa muinaisten mammuttien tai 1800-luvun kuopiolaisen säätyläisperheen elämästä, tule mukaan etäopastukselle – kotisohvalta tai aurinkotuolista käsin!

Työpaja: Tunnista apina!
2024-08-08 10:30 - 11:30, 2024-08-08 13:00 - 14:00 | Kuopion museo
Toiminnallisessa työpajassa harjoitellaan eläinyksilöiden tunnistamista. Luonnontieteilijöiden on tärkeää erottaa yksilöt toisistaan tutkittaessa esimerkiksi eri eläinten liikkumista. Pohdimme myös lajinsisäisen muuntelun merkitystä – miksi on tärkeää, että saman lajin yksilöitä on paljon?
Työpajat kesällä:
Tunnista apina! -työpajaa järjestetään kesällä yleisölle torstaisin 13.6., 27.6., 11.7., 25.7. ja 8.8. klo 10.30 ja 13, kesto noin 1 h. Työpajamaksu 3 €/osallistuja. Max. 15 henkilöä, ei ennakkoilmoittautumista. Alle 10-v. lapset huoltajan seurassa. Osallistujat saavat työpajasta matkaansa pienen muiston!
Koululaisryhmien työpajat:
Työpajaa voi lisäksi varata 4.-luokkalaisille ja sitä vanhemmille oppilaille toukokuussa sekä 13.8.–27.9. Varaustiedustelut: kuopionmuseo@kuopio.fi, 017 182 603. Maksuton kuopiolaisille kouluille, muille kouluryhmille työpajamaksu 30 €.

Apinavartti: King Kongista Herra Tossavaiseen
2024-08-08 15:00 - 15:30 | Kuopion museo
Apinavartit
Apinavarteilla perehdytään muun muassa yksittäisiin lajeihin ja ilmiöihin. Vartille pääset osallistumaan pääsylipulla (13 / 7 €, alle 18-v maksuton), Museokortti käy. Kesto 15–30 minuuttia.
To 8.8. klo 15 King Kongista Herra Tossavaiseen
Kädelliset esiintyvät useassa etenkin 1900-luvulla länsimaissa tuotetussa kirjassa, elokuvassa ja pelissä. Mitä kaikkia apinoita populaarikulttuurista löytyy, ja millaisia rooleja sukulaisillemme on näissä teoksissa annettu?

TULEVIEN APINAVARTTIEN AIHEET JA AJANKOHDAT:
To 15.8. klo 15 Ensimmäiset esivanhemmat
Omat juuret ovat kiinnostaneet meitä ihmisiä pitkään. Tällä vartilla tutustutaan ensimmäisiä kädellisiä etsineiden paleontologien työhön ja heidän tekemiinsä kiehtoviin löytöihin.
To 22.8. klo 15  Mölinää sademetsässä
Trooppisessa Amerikassa elävät mölyapinat kuuluvat maailman äänekkäimpiin eläimiin. Mutta ne osaavat muutakin kuin metelöidä – ne voivat muodostaa eläviä apinasiltoja puusta puuhun pienille poikasilleen.
To 29.8. klo 15 Ai-ai – Madagaskarin erikoistuja
Madagaskarin metsissä kiipeilee yöaikaan omituinen ilmestys. Varsin erikoinen sormieläin koputtelee pitkillä ohuilla sormillaan puunrunkoja, etsien toukkia puunrungon uumenista. Millaisesta eläimestä on kyse ja miten se oikeastaan elää?
To 5.9. klo 15 Sukututkimusta – kädelliset tieteessä
Kädelliset ovat kiinnostaneet ihmisiä jo kauan ennen kuin Darwin järisytti tiedemaailmaa ehdottamalla meidän olevan sukulaisia. Mitä kädellisistä on ajateltu ja miten niitä on tutkittu eri aikoina, ja millainen on sukulaistemme rooli tieteen historiassa?
To 12.9. klo 15 Sukupuuttoaallot elämän uudistajina
Noin 66 miljoonaa vuotta sitten Maahan iskeytyi asteroidi, jonka tuhovoima ”pyyhkäisi” maapallon elonkirjosta dinosaurukset. Joukkotuhoa seurasi kuitenkin runsauden aika. Uudet lajit ja eliöryhmät saivat tilaa kehittyä, niiden mukana myös kädelliset.
To 19.9. klo 15 Kätevä käsistään – varhaisten ihmisten ja ihmisten kivityökalut
Vanhimmat kivestä valmistetut työkalut ovat lähes kolme miljoonaa vuotta vanhoja, ja kiviesineet kuuluivat pitkään nykyihmisenkin työkalupakkiin. Kivikausi on ihmisen esihistorian pisin vaihe, ja se jaetaan vaiheisiin mm. työkalujen mallin ja valmistustekniikan perusteella.
To 26.9. klo 15 Berberiapina – Gibraltarin ”pitkäkyntinen”
Berberiapina eli magotti on ihmisen lisäksi Euroopan ainoa luonnonvarainen kädellinen. Näitä veijareita voit tavata Gibraltarin vuoristoseuduilla. Varomaton turisti saattaa joutua varkauden kohteeksi, sillä nämä apinat osaavat kähveltää ruokansa varsin ovelasti.

Metsämysteeri Puijolla
2024-08-10 11:00 - 14:00
Nappaa perhe tai kaverit mukaan metsän mysteeripakopeliin! Peli kestää n. 30–45 min ja lähdöt on 10 minuutin välein Puijonnokan laavulta, josta saa tarkemmat ohjeet. Pelin jälkeen joukkueille on tarjolla juomista ja pientä purtavaa laavulla (myös tulentekomahdollisuus).
Tapaamispaikka: Puijonnokan laavu, Julkula

Asiantuntijaopastus: Collection Kakkonen
2024-08-10 14:00 - 15:00
Espoon modernin taiteen museo EMMAn kokoelma-amanuenssi Aura Vilkuna kertoo työstään Collection Kakkonen -näyttelyn kuraattorina sekä syventymisestään Kyösti Kakkosen keräämään, Suomen suurimpaan keramiikka- ja lasitaiteen yksityiskokoelmaan.

Tilaisuuteen voi osallistua joko ihan vain kuunnellen tai halutessaan myös kysellen ja kommentoiden. Tilaisuuteen voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Lämpimästi tervetuloa!

Miekkailunäytös Kuopion korttelimuseolla 2024
2024-08-10 15:00 - 16:00 | Korttelimuseo, Kirkkokatu 22, Kuopio, 70100, Suomi
Miekkailu on fyysinen laji, jossa on historiallinen kaiku.
Tule kuulemaan ja näkemään miekan tarina läpi historian, miten miekkaa on käytetty niin taistelukentällä kuin kaksintaistelussa? Mitä miekkailija tekee, kun vastassa onkin jotain aivan muuta kuin toinen miekka? Näihin ja moniin muihin kysymyksiin saat vastauksia Kuopion korttelimuseolla järjestettävissä miekkailunäytöksissä. Näytöksissä on vaihtuvat aiheet.
Näytökset järjestetään Kuopion korttelimuseon pihalla. Näytöksen jälkeen halukkaat pääsevät itsekin kokeilemaan miekkailua. Kokonaiskesto noin 45–60 minuuttia. Näytöksiin on vapaa pääsy.
Tervetuloa tutustumaan, olisiko miekkailusta uudeksi harrastukseksi!

Säävaraus.

Keskiaikainen kaksintaistelu la 6.7. klo 15 (HUOM! Siirtyy Kuopion museon monitoimitilaan!)

Kaksintaistelut olivat yleinen tapa ratkoa riitoja ja lakikiistoja keskiajan Euroopassa. Jos sinua verisesti loukattiin tai sinut oli haastettu oikeuteen, ei siinä usein auttanut lakimies vaan miekkailutaito. Kaksintaistelut eivät olleet pelkästään aatelisten yksinoikeus, mutta kun usein vain aatelinen sai kantaa miekkaa, käytiin kaksintaisteluita myös monilla muilla aseilla kuin miekoilla.

Keskiajan taistelukenttä la 20.7. klo 15

Miekka oli aatelisen vara-ase myös taistelukentällä. Mutta mitä sillä tehdään jos vastassa onkin peitsi, varsikirves tai sirppi? Tai kun miekkasi katkeaa kesken taistelun? Aseellisen kamppailun dynamiikka muuttuu täysin jos vastassa on aivan erilainen ase ja taitavan miekkailijan on tiedettävä miten toimia tilanteessa kuin tilanteessa.

Uuden ajan kaksintaistelu la 10.8. klo 15 (HUOM! Siirtyy Kuopion museon monitoimitilaan!)

Aatelisten kaksintaistelut muodostuivat uudella ajalla suorastaan epidemiaksi. Ne lopulta kiellettiin, kun nuoria miehiä kuoli niissä niin paljon ettei heitä riittänyt enää armeijaan. Jopa Suomen historian tärkeimpiin hahmoihin kuuluva C. G. Mannerheim kävi nuoruudessaan kaksintaistelun. Millä aseilla, ja voittiko hän kaksintaistelunsa?

Uuden ajan taistelukenttä pe 23.8. klo 19

Uudella ajalla tuliaseet korvasivat asteittain lähitaisteluaseet, mutta vielä muskettiajan sodankäynnissäkin pistinrynnäkkö oli yleinen tilanne, jossa jokaisen miekkaa kantavan oli osattava toimia. Laivatkin vallattiin yleensä miekka ja pistooli kädessä. Miten miekkailijan on toimittava kun vihollisella on musketti tai pistooli?

Lisäksi Savon miekka järjestää avoimia harjoituksia Korttelimuseolla 10. ja 24.7.2024.

Teemaopastus: Kuoleman keskisormi ja muita apinauskomuksia
2024-08-13 15:00 - 16:00 | Kuopion museo
Millaisia kädellisiin liittyviä uskomuksia eri kulttuureista löytyy? Millainen ihmisen suhde muihin kädellisiin on ollut historiassa, millainen se on nyt? Teemaopastus kestää noin tunnin.
Opastusmaksu 3 € + museon pääsymaksu (13 / 7 €, alle 18-v maksuton). Museokortti käy museon pääsymaksun maksuvälineenä, ja siihen lisätään opastusmaksu. Opastusmaksua ei peritä alle 18-vuotiailta.

Aamurentoutus Paratiisissa
2024-08-14 09:00 - 10:00, 2024-08-21 09:00 - 10:00 | KUMMA, Kauppakatu 35, Kuopio, 70100
Aamurentoutuksissa virittäydytään kesäpäivään lempeän, kehoa vapauttavan ja mielen luovuutta edistävän liikkeen, sekä hermostoa tasapainottavan hengityksen kautta. Meditatiivinen kehonhuoltohetki viimeistellään äänimaljan rentouttavalla soinnilla. Pukeudu mukavasti, ja ota myös lämmin vaate sekä vesipullo mukaan.

Taidevartti: Elsi Kataisen vuoden 2023 Linnan juhlien asu
2024-08-14 13:00 - 13:30 | KUMMA, Kauppakatu 35, Kuopio, 70100
Tämänkertaisella Sauma – Muoti taiteessa, taide muodissa -näyttelyn taidevartilla tutustutaan Savonia-ammattikorkeakoulun opiskelijoiden Roosa Kumpulaisen, Emmi Koposen, Riikka Koivusaaren ja Emmi Yletyisen suunnittelemaan ja toteuttamaan asukokonaisuuteen. Asukokonaisuus toteutettiin osallistavana asiakasprojektina europarlamentaarikko Elsi Kataiselle vuoden 2023 Linnan juhliin. Kokonaisuuden inspiraationa toimi Elsin toiveiden lisäksi näyttelyssä esillä oleva Oka Karvosen Ifigenia (1976).

Ja kuten aina, taidevartille voi osallistua joko ihan vain kuunnellen tai halutessaan myös kysellen ja kommentoiden. Taidevartille voi osallistua Kuopion taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Lämpimästi tervetuloa!

Opastus: Apinat!
2024-08-14 14:00 - 14:45, 2024-08-17 14:00 - 14:45 | Kuopion museo
Näyttelyopastuksella selvitetään, miten kädelliset kehittyivät, millaisissa ympäristöissä ne elävät, miten eri lajit hankkivat ravintonsa ja monia muita apinamaisia faktoja.
Tälle opastukselle (n. 45 min) pääset osallistumaan museon pääsylipulla (13 / 7 €, alle 18-v maksutta), Museokortti käy.

Kantin Kestävä Keskiviikko: Syysretkeily Kuopion luontokohteissa
2024-08-14 16:30 - 18:00 | Kuopion museo
Syksy saapuu ruskamaisemineen ja Kuopio on pullollaan syksyiseen lähiretkeilyyn soveltuvia luontokohteita! Tule kuulolle Kuopion museon monitoimitilaan, kun Kuopion Luonnon Ystäväin Yhdistys kertoo, kuinka pääset nauttimaan lähiretkeilystä luontoa säästäen kävellen, pyöräillen ja bussilla.
Tilaisuuteen on vapaa pääsy. Lämpimästi tervetuloa mukaan!
Kahvila Kantti palvelee sekä Kuopion museo on avoinna tapahtumailtana klo 19 saakka.
***
Kantin Kestävä Keskiviikko on paikka opetella yhdessä kulutuksen vähentämistä arjessa. Miten kunnostaa tai pitää huolta jo olemassa olevista vaatteista, esineistä tai rakennuksista? Tiedon ja kokemusten lisäksi aiheita lähestytään tekemisen ja taiteen keinoin.
Kantin Kestävä Keskiviikko järjestetään vaihtuvilla sisällöillä pääsääntöisesti joka kuun ensimmäinen keskiviikko klo 16.30 alkaen Kuopion museon monitoimitilassa. Luentokerroilla eri aihepiirien asiantuntijat tarjoavat vinkkejä ja neuvontaa kestävämpien ratkaisujen ja ilmastotekojen toteuttamiseen. OMPELUSEURAT luo omalla vuorollaan Kanttiin korjausolohuoneen, johon jokainen voi tulla korjaamaan rikkinäisiä tekstiilejä ja nauttimaan vaihtuvista taidesisällöistä. Vietetään yhdessä aikaa kuluttamisen sijaan korjaten ja opitaan toisiltamme. Vapaaehtoiset aktiivit neuvovat jokaiselle taitojen mukaisen korjaustyylin.
Kuopion kaupunginkirjaston koostaman vinkkilistan avulla kirjastosta voi lainata lisää kutakin aihetta käsittelevää kirjallisuutta. Esillä olleista kirjoista on pääkirjastolla pieni näyttely tapahtumakeskiviikon jälkeen.
Tapahtumiin on vapaa pääsy. (Mahdolliset luentosisällöt striimataan Kuopion museon Youtube-kanavalle.)
Kantti on tiedon, tarinoiden ja ihmisten avoin kohtaamispaikka, joka yhdistää pääkirjaston ja Kuopion museon.
Syyskauden 2024 aikataulu:
7.8. klo 16.30-19 OMPELUSEURAT ja Käsillä ry: trikoot kuntoon tai kuteiksi.
-> 14.8. klo 16.30-18 KLYY: Syysretkeily Kuopion luontokohteissa
18.9. klo 16.30-19 OMPELUSEURAT Pehmolelujen korjaaminen

2.10. klo 16.30-19 OMPELUSEURAT Housunlahkeiden ja hihojen lyhentäminen
6.11. klo 16.30-18 Peliviikko. Sisältö tarkentuu
20.11. klo 16.30-18.30 OMPELUSEURAT Farkunpaikkaus
4.12. klo 16.30-19 OMPELUSEURAT Parsintapaja
18.12. klo 16.30-18 Jouluista sisältöä
(Ohjelmamuutokset ja täydennykset ovat mahdollisia)

Kesän 2024 Kehruunäytökset Kuopion korttelimuseolla
2024-08-15 13:00 - 13:30 | Korttelimuseo, Kirkkokatu 22, Kuopio, 70100, Suomi
Tule tutustumaan perinteiseen käsityöhön Korttelimuseon kehruunäytöksissä!
Kutojan kodin autenttisessa ympäristössä pidettävissä kehruunäytöksissä esitellään niin värttinän ja rukin kuin karstojenkin käyttöä. Esittelyn jälkeen halukkaat pääsevät myös itse kokeilemaan välineitä.
Näytöksiä järjestetään torstaisin 4.7., 11.7., 18.7., 25.7., 1.8., sekä 15.8.
Sisältyy museon pääsymaksuun (8/5 €, alle 18-vuotiaat maksutta, Museokortti).

Apinavartti: Ensimmäiset esivanhemmat
2024-08-15 15:00 - 15:30 | Kuopion museo
Apinavartit
Apinavarteilla perehdytään muun muassa yksittäisiin lajeihin ja ilmiöihin. Vartille pääset osallistumaan pääsylipulla (13 / 7 €, alle 18-v maksuton), Museokortti käy. Kesto 15–30 minuuttia.
To 15.8. klo 15 Ensimmäiset esivanhemmat
Omat juuret ovat kiinnostaneet meitä ihmisiä pitkään. Tällä vartilla tutustutaan ensimmäisiä kädellisiä etsineiden paleontologien työhön ja heidän tekemiinsä kiehtoviin löytöihin.

TULEVIEN APINAVARTTIEN AIHEET JA AJANKOHDAT:
To 22.8. klo 15  Mölinää sademetsässä
Trooppisessa Amerikassa elävät mölyapinat kuuluvat maailman äänekkäimpiin eläimiin. Mutta ne osaavat muutakin kuin metelöidä – ne voivat muodostaa eläviä apinasiltoja puusta puuhun pienille poikasilleen.
To 29.8. klo 15 Ai-ai – Madagaskarin erikoistuja
Madagaskarin metsissä kiipeilee yöaikaan omituinen ilmestys. Varsin erikoinen sormieläin koputtelee pitkillä ohuilla sormillaan puunrunkoja, etsien toukkia puunrungon uumenista. Millaisesta eläimestä on kyse ja miten se oikeastaan elää?
To 5.9. klo 15 Sukututkimusta – kädelliset tieteessä
Kädelliset ovat kiinnostaneet ihmisiä jo kauan ennen kuin Darwin järisytti tiedemaailmaa ehdottamalla meidän olevan sukulaisia. Mitä kädellisistä on ajateltu ja miten niitä on tutkittu eri aikoina, ja millainen on sukulaistemme rooli tieteen historiassa?
To 12.9. klo 15 Sukupuuttoaallot elämän uudistajina
Noin 66 miljoonaa vuotta sitten Maahan iskeytyi asteroidi, jonka tuhovoima ”pyyhkäisi” maapallon elonkirjosta dinosaurukset. Joukkotuhoa seurasi kuitenkin runsauden aika. Uudet lajit ja eliöryhmät saivat tilaa kehittyä, niiden mukana myös kädelliset.
To 19.9. klo 15 Kätevä käsistään – varhaisten ihmisten ja ihmisten kivityökalut
Vanhimmat kivestä valmistetut työkalut ovat lähes kolme miljoonaa vuotta vanhoja, ja kiviesineet kuuluivat pitkään nykyihmisenkin työkalupakkiin. Kivikausi on ihmisen esihistorian pisin vaihe, ja se jaetaan vaiheisiin mm. työkalujen mallin ja valmistustekniikan perusteella.
To 26.9. klo 15 Berberiapina – Gibraltarin ”pitkäkyntinen”
Berberiapina eli magotti on ihmisen lisäksi Euroopan ainoa luonnonvarainen kädellinen. Näitä veijareita voit tavata Gibraltarin vuoristoseuduilla. Varomaton turisti saattaa joutua varkauden kohteeksi, sillä nämä apinat osaavat kähveltää ruokansa varsin ovelasti.

Cinq: Ranskalaisin tuulahduksin
2024-08-17 12:00 - 12:30 | Korttelimuseo, Kirkkokatu 22, Kuopio, 70100, Suomi
Paikka ja aika: lauantaina 17.8. klo 12 Kuopion korttelimuseon pihalla

Cinq: Ranskalaisin tuulahduksin -esitys yhdistää klassista pianomusiikkia ja nykytanssin liikekieltä noin 20 minuutin kudelmaksi. Esityksessä kuullaan ranskalaisten säveltäjien Debussyn, Ravelin ja Satien musiikkia. Esitykseen on vapaa pääsy!

Esiintyjät: Juan Pablo Muñoz Bulla (piano) ja Virva Torkko-Muñoz (tanssi ja koreografia)
Järjestäjä: Kohde Kollektiivi ry ja Meidän Kuopio

Kuva: Aurora Suhonen

Opastus: Korttelin kesäinen piha
2024-08-17 13:00 - 13:45 | Korttelimuseo, Kirkkokatu 22, Kuopio, 70100, Suomi
Millaista sakkia Korttelimuseon pihapiirissä ja sen ympäristössä on aikojen saatossa astellut? Mitähän kaikkea pihalla on puuhattu, millaiselta piha on näyttänyt? Muun muassa tällaisia seikkoja pohditaan Korttelin kesäinen piha -opastuksella!
Korttelin kesäinen piha -opastukset keskittyvät kertomaan ennen kaikkea pihapiirin tarinaa, vaikka myös joissain museokodeissa saatetaan piipahtaa sisällä. Opastuksilla on kuitenkin säävaraus: mikäli taivaalta satelee kovastikin vettä tai perisuomalaiseen kesätyyliin räntää ja rakeita, opastus kiertää sisätiloissa museokoteihin ja niiden asukkaisiin tutustuen.
Opastuksella vierähtää noin 45 minuuttia. Tämän jälkeen, sään salliessa, suosittelemme tutustumaan Korttelimuseon pihalla käytettävissä oleviin peleihin ja leikkivälineisiin!
Tervetuloa!

Teemaopastus: Meidän tarinamme
2024-08-17 15:00 - 16:00 | Kuopion museo
Evoluutio saa aikaan ihmeellisiä asioita. Yksi sen luomuksista on kahdella jalalla liikkuva kädellinen, joka viettää päivänsä monimutkaisia systeemeitä rakentaen ja elämän tarkoitusta ihmetellen. Noin tunnin mittaisella teemaopastuksella syvennytään lajin kiehtovaan menneisyyteen – tämä on meidän tarinamme!
Opastusmaksu 3 € + museon pääsymaksu (13 / 7 €, alle 18-v maksutta), Museokortti käy. Opastusmaksua ei peritä alle 18-vuotiailta.

Opastus Paratiisi-näyttelyyn
2024-08-18 14:00 - 15:00 | KUMMA, Kauppakatu 35, Kuopio, 70100
Kuopion taidemuseolla järjestetään avoimia opastuksia näyttelyihin joka sunnuntai klo 14 perehtyen vuoroviikoin taidemuseon eri näyttelyihin.
Suomalainen muoto koetaan usein tiukan funktionaaliseksi ja pelkistetyksi, aika vakavaksikin. Paratiisi kertoo toisenlaisen tarinan rönsyilevästä, värikkäästä ja jopa nauravaisesta keramiikkataiteesta. Näyttelyssä taidekeramiikan vanhat mestarit Juseliuksesta Kaipiaiseen kohtaavat nykykeramiikkataiteen mielenkiintoisimpia tekijöitä.
Näyttelyyn on saatu lainaan keramiikkataiteen ehdottomia klassikoita Collection Kakkosesta, joka on maailman laajin suomalaisen lasi- ja keramiikkataiteen kokoelma. Arabian tehtaassa pitkän uran luoneen Birger Kaipiaisen teokset asettuvat koristeellisella väriloistollaan keramiikan, maalaustaiteen ja kuvanveiston välimaastoon. Elin Juseliuksen työskentelyssä on nähtävissä viittauksia itäeurooppalaiseen kansankeramiikkaan, art decoon ja klassismiin. Moniulotteisen Tyra Lundgrenin kukkean kepeät teokset huokuvat ilmavuutta. Michael Schilkinin ja Taisto Kaasisen eläinfiguurit ovat täynnä lempeää tyylittelyä ja huumoria.
Aiemmin keramiikkateokset häilyivät käyttöesineen ja taiteen välimaastossa, sittemmin keramiikka on ottanut oman vahvan asemansa taiteessa. Itsenäiseen vuoropuheluun vanhempien mestareiden kanssa on Paratiisiin kutsuttu Marianne Huotari, Ninni Luhtasaari, Pekka Paikkari ja Armi Teva. He kaikki edustavat nykykeramiikkataiteen runsaampaa haaraa.
Kansainvälisesti tunnetun Marianne Huotarin juuret tekstiilitaiteessa näkyvät hänen keramiikkateoksissaan. Ninni Luhtasaari ja Armi Teva hulluttelevat materiaaleilla ja taiteella. Pekka Paikkarin teoksissa yhdistyy massiivisuus ja herkkyys.
Opastukseen voi osallistua taidemuseon pääsymaksulla 10/5 €, alle 18-vuotiaat ilmaiseksi ja Museokortti käy maksuvälineeksi.

Taidevartti: Michael Schilkin, Taisto Kaasinen ja eläinveistokset
2024-08-21 13:00 - 13:30 | KUMMA, Kauppakatu 35, Kuopio, 70100
Tämänkertaisella Paratiisi-näyttelyn taidevartilla kuullaan Michael Schilkinista ja Taisto Kaasisesta, sekä tutustutaan heidän tekemiinsä eläinveistoksiin.

Ja kuten aina, taidevartille voi osallistua joko ihan vain kuunnellen tai halutessaan myös kysellen ja kommentoiden. Taidevartti sisältyy Kuopion taidemuseon pääsymaksuun 5/10€, alle 18-vuotiaat ilmaiseksi ja Museokortti käy maksuvälineeksi.

Lämpimästi tervetuloa!

Luento: Kädellisiä oomme kaikki – miltä näyttää apinoiden sukupuu?
2024-08-21 17:30 | Kuopion museo
Tunnetko tamariinit, marakatit, kummittelijat, sifakat ja gibbonit? Kädelliset muodostavat monimuotoisen ryhmän ulkonäön, elintapojen ja elinalueiden suhteen. Miten uhanalaisia apinoita suojellaan ja miten omassa arjessa voi kantaa kortensa kekoon? Esittelyssä ovat myös Korkeasaaren apinalajit.
Luennoitsijana Tero Kirjosalo, Korkeasaaren ympäristökasvattaja ja biologi.
Vapaa pääsy.

Apinavartti: Mölinää sademetsässä
2024-08-22 15:00 - 15:30 | Kuopion museo
Apinavartit
Apinavarteilla perehdytään muun muassa yksittäisiin lajeihin ja ilmiöihin. Vartille pääset osallistumaan pääsylipulla (13 / 7 €, alle 18-v maksuton), Museokortti käy. Kesto 15–30 minuuttia.
To 22.8. klo 15  Mölinää sademetsässä
Trooppisessa Amerikassa elävät mölyapinat kuuluvat maailman äänekkäimpiin eläimiin. Mutta ne osaavat muutakin kuin metelöidä – ne voivat muodostaa eläviä apinasiltoja puusta puuhun pienille poikasilleen.

TULEVIEN APINAVARTTIEN AIHEET JA AJANKOHDAT:
To 29.8. klo 15 Ai-ai – Madagaskarin erikoistuja
Madagaskarin metsissä kiipeilee yöaikaan omituinen ilmestys. Varsin erikoinen sormieläin koputtelee pitkillä ohuilla sormillaan puunrunkoja, etsien toukkia puunrungon uumenista. Millaisesta eläimestä on kyse ja miten se oikeastaan elää?
To 5.9. klo 15 Sukututkimusta – kädelliset tieteessä
Kädelliset ovat kiinnostaneet ihmisiä jo kauan ennen kuin Darwin järisytti tiedemaailmaa ehdottamalla meidän olevan sukulaisia. Mitä kädellisistä on ajateltu ja miten niitä on tutkittu eri aikoina, ja millainen on sukulaistemme rooli tieteen historiassa?
To 12.9. klo 15 Sukupuuttoaallot elämän uudistajina
Noin 66 miljoonaa vuotta sitten Maahan iskeytyi asteroidi, jonka tuhovoima ”pyyhkäisi” maapallon elonkirjosta dinosaurukset. Joukkotuhoa seurasi kuitenkin runsauden aika. Uudet lajit ja eliöryhmät saivat tilaa kehittyä, niiden mukana myös kädelliset.
To 19.9. klo 15 Kätevä käsistään – varhaisten ihmisten ja ihmisten kivityökalut
Vanhimmat kivestä valmistetut työkalut ovat lähes kolme miljoonaa vuotta vanhoja, ja kiviesineet kuuluivat pitkään nykyihmisenkin työkalupakkiin. Kivikausi on ihmisen esihistorian pisin vaihe, ja se jaetaan vaiheisiin mm. työkalujen mallin ja valmistustekniikan perusteella.
To 26.9. klo 15 Berberiapina – Gibraltarin ”pitkäkyntinen”
Berberiapina eli magotti on ihmisen lisäksi Euroopan ainoa luonnonvarainen kädellinen. Näitä veijareita voit tavata Gibraltarin vuoristoseuduilla. Varomaton turisti saattaa joutua varkauden kohteeksi, sillä nämä apinat osaavat kähveltää ruokansa varsin ovelasti.

Taiteiden yö Kuopion museossa
2024-08-23 12:00 - 21:00
Taiteiden yö tuntuu samettiselta, kuulostaa kutsuvalta ja näyttää elämykselliseltä… Taiteiden yön tapahtumasisällöt ovat maksuttomia. Kuopion museon näyttelyihin pääsee ilmaiseksi klo 12-21.

Museoiden asiantuntijat ovat koko illan mukana näyttelyissä vastaamassa näyttelyesineitä ja -kokonaisuuksia koskeviin kysymyksiin.
SnellmanEDUn jännittävä koko perheen Salakirjoitustyöpaja yhteistyössä Itä-Suomen yliopiston LUMA-keskuksen kanssa klo 15-20. Me tiedämme, että ”Tieto jättää jäljen”. Millaisen salakirjoitusjäljen sinä jätät? (1) Koko perheen maksuton Salakirjoitustyöpaja | Facebook
Viulisti Maria Nikulina esiintyy museon aulassa klo 17.30 (kesto n. 40 min).
Juhani Ahon Matti ja Liisa saapuvat Lapinlahdelta asti vierailulle Kuopioon! Juron maanläheinen parivaljakko ihmettelee museovieraiden keskuudessa Kuopion museon menoa ja näyttelyitä klo 18.50-19.20. (Vierailu liittyy elo-syyskuun taitteessa Lapinlahden lukiolla esitettävään koko perheen Rautatie-näytelmään, josta nähdään otteita Kuopion korttelimuseolla Taiteiden yössä klo 18 ja 20.)
Hetki herkuttelulle! Kahvila Kantissa kahvi ja pulla 5 €.

Kuopion kaupungin museot ovat auki 23.8. klo 12-21 ja museoihin on vapaa pääsy:
Kuopion museo, Museokatu 1
Kuopion taidemuseo, Kauppakatu 35
Kuopion korttelimuseo, Kirkkokatu 22

Taiteiden Yö Kuopion korttelimuseolla
2024-08-23 12:00 - 21:00 | Korttelimuseo, Kirkkokatu 22, Kuopio, 70100, Suomi
Taiteiden Yö Korttelimuseolla perjantaina 23.8. Olemme auki klo 12-21

Kehruunäytös klo 13 Kutojan tuvalla

Viulisti Maria Nikulina esiintyy Korttelimuseon pihalla klo 16

Kehruunäytös klo 17 Kutojan tuvalla

Rautatie -improteatterin Matti ja Liisa kiertävät näyttelyssämme klo 18 ja 20

Miekkailunäytös klo 19 Korttellimuseon pihalla

Minnan salongissa koruompelua ja Apteekissa avoimet ovet.

Tervetuloa!

Taiteiden yö Kuopion taidemuseossa
2024-08-23 12:00 - 21:00 | KUMMA, Kauppakatu 35, Kuopio, 70100
Taiteiden yö saapuu perjantaina Kuopion taidemuseoon. Tule kokemaan ilmaiseksi kesän suositut näyttelyt Paratiisi – Collection Kakkonen & Marianne Huotari, Ninni Luhtasaari, Pekka Paikkari ja Armi Teva sekä Sauma – Muoti taiteessa, taide muodissa. Kurkista myös mitä meidän museokaupallamme on tarjota!
Näyttelyidemme lisäksi voit käydä tutustumassa GalleriA:n Sami Korkeakosken Lipstick Sky -näyttelyyn sekä Taidelainaamoon. Paikan päällä on myös klo 17–21 taidelainaamotyöntekijä Heidi, joka esittelee, opastaa ja neuvoo teosten lainaamiseen ja hankintaan liittyvissä kysymyksissä.

Taiteiden yön tapahtumasisällöt ovat maksuttomia.
Kuopion kaupungin museot ovat auki 23.8. klo 12–21 ja museoihin on vapaa pääsy:
Kuopion museo, Museokatu 1
Kuopion taidemuseo, Kauppakatu 35
Kuopion korttelimuseo, Kirkkokatu 22
